CELEX: 62007CA0387
Language: ro
Date: 2008-12-11 00:00:00
Title: Cauza C-387/07: Hotărârea Curții (Camera a doua) din 11 decembrie 2008 (cerere de pronunțare a unei hotărâri preliminare formulată de Tribunale di Ancona — Italia) — MI.VER Srl, Daniele Antonelli/Provincia di Macerata (Deșeuri — Noțiunea stocare temporară — Directiva 75/442/CEE — Decizia 2000/532/CE — Posibilitatea de a amesteca deșeuri care corespund unor coduri diferite — Noțiunea amestec de ambalaje )

7.2.2009   
            
            
               RO
            
            
               Jurnalul Oficial al Uniunii Europene
            
            
               C 32/7
            
         Hotărârea Curții (Camera a doua) din 11 decembrie 2008 (cerere de pronunțare a unei hotărâri preliminare formulată de Tribunale di Ancona — Italia) — MI.VER Srl, Daniele Antonelli/Provincia di Macerata
   (Cauza C-387/07) (1)
   
   (Deșeuri - Noțiunea „stocare temporară’ - Directiva 75/442/CEE - Decizia 2000/532/CE - Posibilitatea de a amesteca deșeuri care corespund unor coduri diferite - Noțiunea „amestec de ambalaje’)
   (2009/C 32/12)
   Limba de procedură: italiana
   Instanța de trimitere
   Tribunale di Ancona
   Părțile din acțiunea principală
   
      Reclamanți: MI.VER Srl, Daniele Antonelli
   
      Pârâtă: Provincia di Macerata
   Obiectul
   Cerere de pronunțare a unei hotărâri preliminare — Tribunale di Ancona — Interpretarea Directivei 75/442/CEE a Consiliului din 15 iulie 1975 privind deșeurile (JO L 194, p. 39) și a Deciziei 2000/532/CE a Comisiei din 3 mai 2000 de înlocuire a Deciziei 94/3/CE de stabilire a unei liste de deșeuri în temeiul articolului 1 litera (a) din Directiva 75/442/CEE a Consiliului privind deșeurile și a Deciziei 94/904/CE a Consiliului de stabilire a unei liste de deșeuri periculoase în temeiul articolului 1 alineatul (4) din Directiva 91/689/CEE a Consiliului privind deșeurile periculoase (JO L 226, p. 3, Ediție specială, 15/vol. 6, p. 69) — Noțiunea „stocare temporară” — Posibilitatea producătorului de a amesteca deșeurile făcând trimitere la coduri diferite din Catalogul european al deșeurilor prevăzut în Decizia 2000/532/CE
   Dispozitivul
   
               1)
            
            
               Directiva 75/442/CEE a Consiliului din 15 iulie 1975 privind deșeurile, astfel cum a fost modificată prin Regulamentul (CE) nr. 1882/2003 al Parlamentului European și al Consiliului din 29 septembrie 2003, și Decizia 2000/532/CE a Comisiei din 3 mai 2000 de înlocuire a Deciziei 94/3/CE de stabilire a unei liste de deșeuri în temeiul articolului 1 litera (a) din Directiva 75/442/CEE a Consiliului privind deșeurile și a Deciziei 94/904/CE a Consiliului de stabilire a unei liste de deșeuri periculoase în temeiul articolului 1 alineatul (4) din Directiva 91/689/CEE a Consiliului privind deșeurile periculoase nu se opun ca producătorul de deșeuri să amestece deșeuri care corespund unor coduri diferite din lista anexată la Decizia 2000/532, la momentul stocării temporare a acestora, până la colectare, în locul unde sunt produse. Cu toate acestea, statele membre sunt obligate să adopte măsuri prin care să oblige producătorul de deșeuri să trieze și să stocheze separat deșeurile, la momentul stocării temporare a acestora, până la colectare, în locul unde sunt produse, utilizând în acest scop codurile din lista menționată, în cazul în care consideră că astfel de măsuri sunt necesare pentru a atinge obiectivele stabilite la articolul 4 primul paragraf din Directiva 75/442, astfel cum a fost modificată prin Regulamentul nr. 1882/2003.
            
         
               2)
            
            
               Din moment ce reglementarea națională preia lista deșeurilor anexată la Decizia 2000/532, codul 15 01 06 care corespunde „amestecului de ambalaje” poate fi utilizat pentru a desemna deșeuri constituite din ambalaje compuse din materiale diferite, amestecate între ele.
            
         
      (1)  JO C 283, 24.11.2007.